English: Thank you again for the series of questions, and again the constructive engagement, both before today and during the day as well. I'm happy to say that the areas that we are looking to deal with today were in our minds before the Welsh Conservatives laid their debate plan. It's a funny coincidence, isn't it? But there we are. In terms of the points you make about the previous campaign, let's start with that. There have been lessons learned, both about the time that it took and about the messaging and how focused it was as well. So, certainly there's that consistency to learn. There's also something about - and it's a point that you've made that's been actively in our mind, and has been reinforced by partners as well - looking at the whole person and the whole country. So you look at the whole person as a GP; what else do they want to do? Some parts of Wales have been very good at doing this, and to be fair, in both north-west Wales and south-west Wales they've been much better at advertising everything that someone can get from living and working in that part of the world. So, there are some people that really would like the lifestyle that is on offer there. And for other people, it isn't quite the same, but we're getting a certain group of people who actually want to buy in to living somewhere as well, and that's really valuable. That person, of course - sometimes they do come with dependents, and other times they don't. That's part of the individualised point about not just the Wales offer, but about the recruitment champions: to understand what does this look like if you want to relocate to Wales, and what is important to you? It's not just about the individual location, but of course, within a broader travel-to-work area. We know that lots of people travel a decent distance into work every day, and health professionals are no different in that sense. So, it is about understanding what will make a difference for that individual person, for the family context that they want to work in, and what is important to them as well. Of course, we are funding the national campaign on recruitment, and I'm looking forward to taking part in that at various points in time, but in particular seeing what the response is from our partners and the contact they will have with their members, and then ultimately seeing what that looks like in terms of outcomes for people wanting to relocate and to live and work here in Wales. So, we haven't had any particular input that take-home pay is an issue. There is something there about how to use incentives smartly, though. That's why bonding is an issue, and in those areas where there is a real evidence base it will make a difference. Some of those areas, I imagine, would be rural parts of the country, but there other parts of Wales that aren't rural where there are still particular challenges. So we need to think about how smartly we potentially use those incentives. Now, on training numbers, a point you made, I want to be clear that I'm not going to set an increased target for training numbers. We need to fill the current places that we have. We have actually got a slightly better fill rate than other parts of the UK - we're just over three quarters - but the challenge is that we're still not filling our numbers. When we're getting much nearer to that, I'm happy to look again at both what we need within our workforce, the regional setting that we have to work within, and to see whether it is then sensible to look at expanding that. But let's get right what we want to do now: that is, fill the places we have and make sure we have a good quality of experience as well, because the recent survey on the experience of training, again shows that doctors themselves, in training, say that Wales is the best part of the UK for the very best training experience. That's really important as well, so there are lots of things for us to positively sell. One of the challenges that we do recognise is the primary care estate - not just the idea that if you're the last man or woman standing in a practice, and you've got all of the liabilities, with an old building that is no longer fit for purpose, that can be a real burden - that can be a disincentive for people to buy into a practice. That's something about the model as well. It's also something about - and this is a challenge about how we use public resource in terms of remodelling and reshaping primary care, and if you look at almost all the examples of new primary care buildings that the Welsh Government and health boards have invested in, then it is a different model that we're investing in, and it provides not just the different sort of quality and experience for the patient and the staff who work there, but almost always it provides a new experience, and not just a new experience but new services. And that's really important, too, so we're trying to make sure that the design that we want for primary care, in a more joined-up, integrated way, is actually what we're then investing in - we're investing in a part of the new primary care estate. So, again, that's part of being smart for the future, making sure the two things are joined up. In terms of the point about exposure to primary care, it's regularly raised with us by partners. There's some interesting work in Cardiff going on with the C21 programme, making sure that primary care exposure is definitely part of that - that it's deliberate rather than accidental - and that also goes into our work with other professions as well. So, we're looking at career frameworks, and I'll have more to say on allied healthcare professionals this autumn as well. We're looking at expanding training numbers for a range of different professions as well - a decision made by the previous Minister - and so we're actually really serious about growing the workforce in areas where we need to. We recognise that's an important part of what we're doing, and it's also about the model changing too - so not just the numbers, but how people work together, so not just community pharmacy, but all the different parts, the therapists and the scientists as well and what they can do, working alongside GPs. There is a changing attitude and a willingness from the GP community to engage with all of those people in really actively reshaping primary care, and I think clusters are going to be an important part of that, too.
Welsh: Diolch unwaith eto am y gyfres o gwestiynau, ac unwaith eto am yr ymgysylltiad adeiladol, cyn heddiw ac yn ystod y dydd hefyd. Rwy'n hapus i ddweud bod y meysydd yr ydym yn bwriadu ymdrin â nhw heddiw ar ein meddyliau cyn i'r Ceidwadwyr Cymreig osod eu cynllun dadl. Mae'n gyd-ddigwyddiad doniol, onid yw? Ond dyna ni. O ran y pwyntiau a wnewch am yr ymgyrch flaenorol, gadewch inni ddechrau gyda hynny. Mae gwersi wedi eu dysgu am yr amser a gymerodd a hefyd am y negeseuon a pha mor gadarn oedd y rheini hefyd. Felly, yn sicr mae angen dysgu'r cysondeb hwnnw. Mae yna hefyd rywbeth am - ac mae'n bwynt yr ydych wedi'i wneud yr ydym wedi mynd ati i'w ystyried, ac mae wedi ei atgyfnerthu gan bartneriaid hefyd - edrych ar y person cyfan a'r wlad gyfan. Felly, rydych yn edrych ar y person cyfan fel meddyg teulu; beth arall yr hoffai ei wneud? Mae rhai rhannau o Gymru wedi bod yn dda iawn am wneud hyn, ac i fod yn deg, yn y gogledd-orllewin a'r de-orllewin maent wedi bod yn llawer gwell am hysbysebu popeth y gall rhywun ei gael o fyw a gweithio yn y rhan honno o'r byd. Felly, byddai rhai pobl wir yn hoffi'r ffordd o fyw sydd ar gynnig yno. Ac i bobl eraill, nid yw'n union yr un fath, ond rydym yn cael grŵp penodol o bobl sydd wir yn awyddus i fyw yn rhywle hefyd, ac mae hynny'n werthfawr iawn. Mae'r unigolyn hwnnw, wrth gwrs - weithiau mae'n dod â dibynyddion, ac ar adegau eraill nid yw'n gwneud hynny. Mae hynny'n rhan o'r pwynt unigoledig ynglŷn â nid dim ond cynnig Cymru, ond yr hyrwyddwyr recriwtio: deall sut mae hyn yn edrych os ydych yn dymuno adleoli i Gymru, a beth sy'n bwysig i chi? Nid dim ond mater o'r lleoliad unigol ydyw, ond wrth gwrs, o fewn ardal ehangach teithio i'r gwaith. Rydym yn gwybod bod llawer o bobl yn teithio cryn bellter i mewn i'r gwaith bob dydd, ac nid yw gweithwyr iechyd proffesiynol yn ddim gwahanol yn hynny o beth. Felly, mae'n fater o ddeall yr hyn a fydd yn gwneud gwahaniaeth i'r unigolyn hwnnw, i'r cyd-destun teuluol yr hoffai weithio ynddo, a beth sy'n bwysig iddyn nhw hefyd. Wrth gwrs, rydym yn ariannu'r ymgyrch genedlaethol ar recriwtio, ac rwy'n edrych ymlaen at gymryd rhan yn hynny ar wahanol adegau, ond yn arbennig at weld beth yw'r ymateb gan ein partneriaid a'r cyswllt a fydd ganddynt gyda'u haelodau, ac yna yn y pen draw at weld sut mae hynny'n edrych o ran canlyniadau i bobl sydd yn dymuno adleoli a byw a gweithio yma yng Nghymru. Felly, nid ydym wedi cael mewnbwn penodol bod cyflog ar ôl treth yn broblem. Mae rhywbeth yn y fan yna am sut i ddefnyddio cymhellion yn glyfar, er hynny. Dyna pam mae bondio'n broblem, ac yn yr ardaloedd hynny lle ceir sylfaen dystiolaeth gwirioneddol, bydd yn gwneud gwahaniaeth. Rhannau gwledig o'r wlad fyddai rhai o'r ardaloedd hynny, rwy'n dychmygu, ond mae rhannau eraill o Gymru nad ydynt yn wledig sy'n dal i wynebu heriau penodol. Felly mae angen inni feddwl pa mor glyfar yr ydym efallai wrth ddefnyddio'r cymhellion hynny. Nawr, ynglŷn â niferoedd hyfforddi, pwynt a wnaethoch, hoffwn fod yn glir nad wyf yn mynd i osod targed uwch ar gyfer niferoedd hyfforddi. Mae angen inni lenwi'r lleoedd presennol sydd gennym. A dweud y gwir, mae gennym gyfradd llenwi ychydig yn well na rhannau eraill o'r DU - rydym ychydig dros dri chwarter - ond yr her yw nad ydym yn llenwi ein rhifau o hyd. Pan fyddwn yn llawer nes at hynny, rwy'n hapus i edrych eto ar yr hyn sydd ei angen arnom o fewn ein gweithlu, y lleoliad rhanbarthol y mae'n rhaid inni weithio oddi mewn iddo, a gweld a yw wedyn yn ddoeth edrych ar ehangu hynny. Ond gadewch inni wneud yr hyn yr ydym eisiau ei wneud nawr yn iawn: hynny yw, llenwi'r lleoedd sydd gennym a gwneud yn siŵr bod gennym brofiad o safon uchel hefyd, oherwydd mae'r arolwg diweddar ar brofiad hyfforddiant, unwaith eto, yn dangos bod meddygon eu hunain, sy'n cael hyfforddiant, yn dweud mai Cymru yw'r rhan orau o'r DU i gael y profiad hyfforddi gorau un. Mae hynny'n bwysig iawn hefyd, felly mae llawer o bethau inni eu gwerthu mewn modd cadarnhaol. Un o'r heriau yr ydym yn eu cydnabod yw'r ystâd gofal sylfaenol - nid dim ond y syniad, os mai chi yw'r dyn neu'r fenyw olaf sy'n sefyll mewn meddygfa, a bod gennych yr holl rwymedigaethau, a hen adeilad nad yw bellach yn addas i'w ddiben, y gall hynny fod yn faich gwirioneddol - sy'n gallu bod yn anghymhelliad i bobl brynu i mewn i feddygfa. Mae hynny'n rhywbeth am y model hefyd. Mae hefyd yn rhywbeth am - ac mae hyn yn her sy'n ymwneud â sut yr ydym yn defnyddio adnoddau cyhoeddus o ran ailfodelu ac ail-lunio gofal sylfaenol, ac os edrychwch ar bron bob enghraifft o adeiladau gofal sylfaenol newydd y mae Llywodraeth Cymru a byrddau iechyd wedi buddsoddi ynddynt, mae'n fodel gwahanol yr ydym yn buddsoddi ynddo, ac mae'n darparu nid yn unig y gwahanol fath o ansawdd a phrofiad i'r claf ac i'r staff sy'n gweithio yno, ond mae bron bob amser yn rhoi profiad newydd, ac nid dim ond profiad newydd ond gwasanaethau newydd. Ac mae hynny'n bwysig iawn, hefyd, felly rydym yn ceisio gwneud yn siŵr mai'r cynllun yr hoffem ei gael ar gyfer gofal sylfaenol, mewn ffordd fwy cydgysylltiedig, integredig, yw'r hyn yr ydym mewn gwirionedd wedyn yn buddsoddi ynddo - rydym yn buddsoddi mewn rhan o'r ystâd gofal sylfaenol newydd. Felly, unwaith eto, mae hynny'n rhan o fod yn glyfar ar gyfer y dyfodol, gan wneud yn siŵr bod y ddau beth yn gydgysylltiedig. O ran y pwynt am ddod i gysylltiad â gofal sylfaenol, mae partneriaid yn sôn yn rheolaidd wrthym am hyn. Mae gwaith diddorol yn cael ei gynnal yng Nghaerdydd gyda'r rhaglen C21, sy'n gwneud yn siŵr bod dod i gysylltiad â gofal sylfaenol yn bendant yn rhan o hynny - ei fod yn fwriadol yn hytrach nag yn ddamweiniol - ac mae hynny hefyd yn mynd i mewn i'n gwaith gyda phroffesiynau eraill yn ogystal. Felly, rydym yn edrych ar fframweithiau gyrfa, a bydd gennyf fwy i'w ddweud am weithwyr gofal iechyd proffesiynol perthynol yn ystod yr hydref hwn hefyd. Rydym yn edrych ar ehangu niferoedd hyfforddi ar gyfer ystod o wahanol broffesiynau hefyd - penderfyniad a wnaethpwyd gan y Gweinidog blaenorol - ac felly rydym yn wirioneddol o ddifrif am dyfu'r gweithlu mewn ardaloedd lle mae angen inni wneud hynny. Rydym yn cydnabod bod hynny'n rhan bwysig o'r hyn yr ydym yn ei wneud, ac mae hefyd yn fater o newid y model - felly nid dim ond y rhifau, ond sut y mae pobl yn gweithio gyda'i gilydd, felly nid dim ond fferylliaeth gymunedol, ond yr holl rannau gwahanol, y therapyddion a'r gwyddonwyr hefyd a'r hyn y gallant ei wneud, gan weithio ochr yn ochr â meddygon teulu. Mae agweddau yn newid ac mae'r gymuned meddygon teulu yn fodlon ymgysylltu â'r holl bobl hynny i fynd ati mewn gwirionedd i ail-lunio gofal sylfaenol, ac rwy'n meddwl y bydd clystyrau'n rhan bwysig o hynny, hefyd.